|  |  |  |
| --- | --- | --- |
| ГРБОВИ ЗА МЕМОРАНДУМ | Srbská republika  Autonómna pokrajina Vojvodina  **Pokrajinský sekretariát vzdelávania, predpisov,**  **správy a národnostných menšín – národnostných spoločenstiev**  Bulvár Mihajla Pupina 16, 21 000 Nový Sad  T: +381 21 487 42 62, +381 21 487 46 02  ounz@vojvodina.gov.rs | |
|  | ČÍSLO: 128-451-477/2023-01 | DÁTUM: 19. 04.2023 |

Podľa článku 15, 16 odsek 5 a 24 odsek 2 Pokrajinského parlamentného uznesenia o pokrajinskej správe (Úradný vestník APV č. 37/14, 54/14 – iné uznesenie, 37/2016, 29/17, 24/19, 66/20 a 38/21), článku 11 a 23 odsek 1 a 4 Pokrajinského parlamentného uznesenia o rozpočte Autonómnej pokrajiny Vojvodiny na rok 2023 (Úradný vestník APV č. 54/22), článku 9 Pravidiel o podmienkach subvencovania prepravy žiakov stredných škôl v Autonómnej pokrajine Vojvodine (Úradný vestník APV č. 7/23), а na základe uskutočneného súbehu na subvencovanie prepravy žiakov stredných škôl v Autonómnej pokrajine Vojvodine na rok 2023 (Úradný vestník APV č. 10/23), pokrajinský tajomník vzdelávania, predpisov, správy a národnostných menšín – národnostných spoločenstiev vynáša

**ROZHODNUTIE**

**O ROZVRHNUTÍ ROZPOČTOVÝCH PROSTRIEDKOV POKRAJINSKÉHO SEKRETARIÁTU VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV NA SUBVENCOVANIE PREPRAVY ŽIAKOV STREDNÝCH ŠKÔL NA ÚZEMÍ AP VOJVODINY NA ROK 2023**

**I.**

Týmto rozhodnutím sa stanovuje rozvrhnutie prostriedkov na **subvencovanie prepravy žiakov stredných škôl v Autonómnej pokrajine Vojvodine v roku 2023** na základe *Súbehu na subvencovanie prepravy žiakov stredných škôl na území AP Vojvodiny na rok 2023 číslo: 128-451-477/2023-01 od 1. 3. 2023* (ďalej: súbeh).

**II.**

Z plánovaných prostriedkov na subvencovanie prepravy žiakov stredných škôl na rok 2023, ktoré boli súbehom vypísané vo sume 151 000 000,00 dinárov, týmto rozhodnutím sa rozvrhuje celá suma pre 44 obce, respektíve mestá v AP Vojvodine, ktoré podali prihlášky na súbeh. Výška prostriedkov na obce a mestá je určená na základe kritérií stanovených Pravidlami o podmienkach subvencovania prepravy žiakov stredných škôl v AP Vojvodine.

**III.**

Rozvrhnutie prostriedkov z bodu II. tohto rozhodnutia obciam a mestám v AP Vojvodine je uvedené v prílohe vytlačenej s týmto rozhodnutím a tvorí jeho neoddeliteľnú súčasť (Rozvrhnutie prostriedkov na subvencovanie prepravy žiakov stredných škôl na území AP Vojvodiny na rok 2023 – Tabuľka číslo 2).

**IV.**

Prostriedky z bodu II. tohto rozhodnutia sú určené Pokrajinským parlamentným uznesením o rozpočte Autonómnej pokrajiny Vojvodiny na rok 2023 (Úradný vestník APV č. 54/22) v rámci Oddielu 06 – Pokrajinský sekretariát vzdelávania, predpisov, správy a národnostných menšín – národnostných spoločenstiev, Program 2007 – Podpora vo vzdelávaní žiakov a študentov, Programová aktivita 1005 – Subvencovanie prepravy žiakov stredných škôl, funkčná klasifikácia 960 – Pomocné služby vzdelávaniu, ekonomická klasifikácia 463 – Transfery iným úrovniam moci, 4631 – Bežné transfery iným úrovniam moci, subanalytické konto 463132 – Účelové transfery úrovni miest a 463142 – Účelové transfery úrovni obcí, zdroj financovania 01 00 – Všeobecné príjmy a výnosy rozpočtu a prenášajú sa užívateľom v súlade s prílevom prostriedkov do rozpočtu AP Vojvodiny, resp. s likvidnými možnosťami rozpočtu.

**V.**

Sekretariát informuje obce a mestá o rozdelení finančných prostriedkov určených týmto rozhodnutím.

**VI.**

Sekretariát preberá záväzok voči obciam a mestám na **základe písomnej zmluvy**.

**VII.**

Toto rozhodnutie je konečné a nemožno proti nemu podať opravný prostriedok.

**VIII.**

Za výkon tohto rozhodnutia je zodpovedný Sektor materiálnych a finančných úkonov sekretariátu.

Rozhodnutie doručiť:

1. Sektoru pre hmotno-finančné úkony sekretariátu
2. Archívu

**POKRAJINSKÝ TAJOMNÍK**

**Zsolt Szakállas**